== Liv og gerning ==
Faderen underviste på [[Jelling Seminarium]] i dansk og historie. Oluf voksede op i et musikalsk hjem på adressen Skovgade 4, [[Jelling]], <ref>https://vafo.dk/jelling/Musikskolechef-vil-bevare-Jellinghus-Er-man-helt-ligeglad-med-kulturarv/artikel/546948 - Vejle Amts Folkeblad</ref> med [[højskolesangbogen]] som en fast bestanddel. Faderen spillede [[violin]], og moderen motiverede børnene til at synge med på sangene. Allerede som ung fik Oluf sin første violin, og han udviklede tidligt et ønske om selv at blive musiker. Efter at han havde taget lærereksamen ved Jelling seminarium, hvor han tillige havde været et midtpunkt som violinspiller, komponist og vittighedstegner, søgte han ansættelse ved Københavns skolevæsen. I højskoleforeningen mødte han [[Thorvald Aagaard]], og de blev venner for livet. Hans virke som lærervikar kunne ikke forhindre, at fritidens sysler med videregående musikstudier og uddannelse som [[organist]] og cellist efterhånden blev det vigtigste.
Personbillede_savnes Musik Undervisning